b'\n_START_ARTICLE_\nDiana Amir\n_START_SECTION_\nKehidupan awal dan pendidikan\n_START_PARAGRAPH_\nDiana Amir dilahirkan pada 22 Jun 1986 di Birmingham, England dan merupakan anak keempat daripada tujuh beradik._NEWLINE_Beliau mendapat pendidikan dalam Ijazah Sarjana Muda, Pengurusan Sumber Manusia, Universiti Sains Malaysia (USM), Pulau Pinang dan Dia mendapat pendidikan awal di Sekolah Menengah Kebangsaan (P) Sultan Ibrahim, Johor Bahru yang lebih dikenali sebagai SIGS.\n_START_SECTION_\nKehidupan peribadi\n_START_PARAGRAPH_\nDiana mula mengenakan hijab pada tahun 2011. _NEWLINE_Pada 26 Oktober 2013, Diana sah bergelar isteri kepada Habibbullah dengan sekali lafaz dalam sebuah majlis pernikahan yang diadakan di Masjid Tuanku Mizan Zainal Abidin Putrajaya._NEWLINE_Pada 8 Mac 2015, Diana telah selamat melahirkan anak perempuan sulung mereka pada 5.45 pagi  dan diberi nama Khaulah Al Azwar._NEWLINE_Pada 28 Julai 2016, Diana telah berkongsi klip video imbasan ultra bunyi di laman instagramnya mengesahkan dirinya hamil anak kedua. _NEWLINE_Pada 4 Januari 2017, Diana selamat melahirkan bayi perempuan seberat 3.19 kilogram secara normal di sebuah hospital swasta di Shah Alam, Selangor kira-kira jam 5.55 pagi. Berita gembira ini dikongsikan oleh beliau di laman sosial instagramnya dan diberi nama Khadija Azzehra.'